ગુજરાતમાં પાટીદાર, ઓબીસી અને આદિવાસી સમાજ બાદ ખેડૂતોનો મોટો વર્ગ ભાજપ સરકારની નીતિઓથી નારાજ છે ત્યારે આગામી પેટાચૂંટણીમાં પેપર ફૂટવાની ઘટનાથી કોંગ્રેસ માટે ‘બગાસું ખાતા પતાસું મળ્યા'નો ઘાટ સર્જાયો છે, પરંતુ કોંગ્રેસ યુવાનોના મત મેળવવામાં કે તેનો રાજકીય લાભ ઉઠાવવામાં સફળ રહે છે કે નહીં તે તો આવનારા દિવસો જ કહેશે. . ગુજરાત વિધાનસભા ૨૦૧૭ની ચૂંટણી પહેલાં પાટીદાર અનામત આંદોલનમાં મહત્વની ભૂમિકા ભજવનારા ‘વિકાસ ગાંડો થયો છે'ના સાયબર કેમ્પેઈન બાદ કોંગ્રેસે તાજેતરમાં ‘વિકાસ લીક થયો છે'નું નવું કેમ્પેઈન લોન્ચ કર્યું છે.